Sodba Splošnega sodišča (drugi senat) z dne 14. julija 2021 – JT/EUIPO – Carrasco Pirard (QUILAPAYÚN)

(Zadeva T‑197/20)

„Znamka Evropske unije – Postopek z ugovorom – Prijava figurativne znamke Evropske unije QUILAPAYÚN – Relativni razlog za zavrnitev – Neobstoj nedvomno znane znamke v smislu člena 6a Pariške konvencije – Člen 8(2)(c) Uredbe (ES) št. 207/2009 (postal člen 8(2)(c) Uredbe (EU) 2017/1001)“

1. Znamka Evropske unije – Tožbeni postopek – Tožba pri sodišču Unije – Pooblastilo Splošnega sodišča za spremembo izpodbijane odločbe – Meje (Uredba Sveta št. 207/2009, člena 65(3) in 80) (Glej točko 22.)

2. Znamka Evropske unije – Tožbeni postopek – Tožba pri sodišču Unije – Pristojnost Splošnega sodišča – Nadzor nad zakonitostjo odločb odborov za pritožbe – Ponovna preučitev dejstev ob upoštevanju dokazov, ki pred tem niso bili predloženi pri organih Urada – Izključitev (Uredba Sveta št. 207/2009, člen 65) (Glej točko 26.)

3. Znamka Evropske unije – Opredelitev in pridobitev znamke Evropske unije – Relativni razlogi za zavrnitev – Ugovor imetnika prejšnje neregistrirane znamke, ki je znana znamka v eni od držav članic – Znana znamka – Pojem – Merila presoje (Uredba Sveta št. 207/2009, člen 8(2)(c); Pariška konvencija za varstvo industrijske lastnine, člen 6a; Uredba Komisije št. 2868/95, člen 1, pravilo 19(2)(b)) (Glej točke od 42 do 44.)

4. Znamka Evropske unije – Opredelitev in pridobitev znamke Evropske unije – Relativni razlogi za zavrnitev – Ugovor imetnika enake ali podobne prejšnje znamke z ugledom – Varstvo prejšnje ugledne znamke, razširjeno na proizvode ali storitve, ki niso podobni – Pogoji – Ugled znamke v državi članici ali v Uniji – Pojem – Merila presoje (Uredba Sveta št. 207/2009, člen 8(5)) (Glej točke 46, 47 in 49.)

5. Znamka Evropske unije – Opredelitev in pridobitev znamke Evropske unije – Relativni razlogi za zavrnitev – Ugovor imetnika prejšnje neregistrirane znamke, ki je znana znamka v eni od držav članic – Verjetnost zmede s prejšnjo znamko – Figurativna znamka QUILAPAYÚN (Uredba Sveta št. 207/2009, člen 8(2)(c)) (Glej točke 50, 61, 65, 75, 82 in 83.)

6. Znamka Evropske unije – Tožbeni postopek – Pritožbe pri odborih za pritožbe – Pristojnost odborov za pritožbe – Nov celovit preizkus utemeljenosti (Uredba Sveta št. 207/2009, člena 63(1) in 64(1)) (Glej točko 55.)

7. Znamka Evropske unije – Postopkovne določbe – Ugotavljanje dejanskega stanja po uradni dolžnosti – Postopek z ugovorom – Preizkus, omejen na navajane razloge – Preučitev pravnega vprašanja po uradni dolžnosti – Zahteva (Uredba Sveta št. 207/2009, člena 8 in 76(1)) (Glej točki 56 in 57.)

8. Znamka Evropske unije – Opredelitev in pridobitev znamke Evropske unije – Relativni razlogi za zavrnitev – Ugovor imetnika prejšnje neregistrirane znamke, ki je znana znamka v eni od držav članic – Pogoji (Uredba Sveta št. 207/2009, člen 8(2)(c); Uredba Komisije št. 2868/95, člen 1, pravilo 19(2)(b)) (Glej točko 76.)

9. Znamka Evropske unije – Opredelitev in pridobitev znamke Evropske unije – Relativni razlogi za zavrnitev – Ugovor imetnika prejšnje neregistrirane znamke, ki je znana znamka v eni od držav članic – Verjetnost zmede s prejšnjo znamko – Merila presoje – Znanost prejšnje znamke (Uredba Sveta št. 207/2009, člen 8(2)(c); Pariška konvencija za varstvo industrijske lastnine, člen 6a) (Glej točke od 79 do 81.)

Predmet

Tožba zoper odločbo četrtega odbora za pritožbe pri EUIPO z dne 10. februarja 2020 (zadeva R 1518/2019-4) v zvezi s postopkom z ugovorom med JT na eni strani in E. Carrascom Pirardom in drugimi strankami pred odborom za pritožbe pri EUIPO, katerih imena so navedena v prilogi k sodbi, na drugi.

Izrek

1. Tožba se zavrne.